CELEX: 52017PC0639
Language: hu
Date: 2017-11-06
Title: Javaslat A TANÁCS HATÁROZATA (XXX) az Európai Unió által az EGT Vegyes Bizottságban az Európai Gazdasági Térségről szóló megállapodás XXI. mellékletének (Statisztika) módosításával kapcsolatban képviselendő álláspontról

EURÓPAI BIZOTTSÁG
            Brüsszel, 2017.11.6.
            COM(2017) 639 final
            2017/0281(NLE)
            Javaslat
            A TANÁCS HATÁROZATA
            (XXX)az Európai Unió általaz EGT Vegyes Bizottságban az Európai Gazdasági Térségről szóló megállapodás XXI. mellékletének (Statisztika) módosításával kapcsolatban képviselendő álláspontról
            
               
         
         
            
               INDOKOLÁS
            
            
               1.A JAVASLAT HÁTTERE
            
            
               •A javaslat indokai és céljai
            
            
               Az EGT Vegyes Bizottság (tanácsi határozatra irányuló javaslathoz csatolt) határozattervezetének célja az EGT-megállapodás XXI. mellékletének (Statisztika) módosítása, hogy az tartalmazza a harmonizált fogyasztói árindexekről és a lakásárindexről, valamint a 2494/95/EK tanácsi rendelet hatályon kívül helyezéséről szóló, 2016. május 11-i (EU) 2016/792 európai parlamenti és tanácsi rendeletet
                  1
               .
            
            
               Az (EU) 2016/792 rendelet közös keretet hoz létre a harmonizált fogyasztói árindexek (HICP-ek) és a lakásárindex (HPI) uniós és nemzeti szintű kidolgozására, előállítására és közzétételére vonatkozóan.
            
            
               Tekintettel arra, hogy Liechtensteinben nem hoztak létre ilyen indexeket, Liechtenstein mentességet kér e rendelet alkalmazása alól. Az EGT-megállapodás XXI. melléklete 19a. pontjának f) alpontjában szereplő kiigazítás értelmében Liechtenstein jelenleg mentességet élvez az 1995. október 23-i 2494/95/EK tanácsi rendelet
                  2
                szerinti adatgyűjtés alól. Liechtenstein ezért kéri e mentességnek az (EU) 2016/792 rendelet tekintetében történő további alkalmazását.
            
            
               •Összhang a szabályozási terület jelenlegi rendelkezéseivel
            
            
               A Vegyes Bizottság csatolt határozattervezete már meglévő uniós politikát terjeszt ki az EGT-tag EFTA-államokra (Norvégiára, Izlandra és Liechtensteinre). 
            
            
               •Összhang az Unió egyéb szakpolitikáival
            
            
               Az uniós vívmányoknak – azok EGT-megállapodásba történő belefoglalásával – az EGT-tag EFTA-államokra történő kiterjesztése az EGT-megállapodás azon céljaival és alapelveivel összhangban történik, hogy közös szabályokon és egyenlő versenyfeltételeken alapuló dinamikus és homogén Európai Gazdasági Térség jöjjön létre. 
            
            
               2.JOGALAP, SZUBSZIDIARITÁS ÉS ARÁNYOSSÁG
            
            
               •Jogalap
            
            
               Az EGT-megállapodásba belefoglalandó jogszabályok az Európai Unió működéséről szóló szerződés 338. cikkének (1) bekezdésén alapulnak.
            
            
               Az Európai Gazdasági Térségről szóló megállapodás végrehajtására vonatkozó rendelkezésekről szóló 2894/94/EK tanácsi rendelet
                  3
                1. cikkének (3) bekezdése úgy rendelkezik, hogy a Tanács a Bizottság javaslata alapján kialakítja az ilyen határozatokról az Unió által képviselendő álláspontot. 
            
            
               A Bizottság az Európai Külügyi Szolgálattal együttműködve benyújtja az EGT Vegyes Bizottság határozattervezetét a Tanácsnak az Unió álláspontjaként történő elfogadásra. A Bizottság reméli, hogy az álláspontot mihamarabb elő tudja terjeszteni az EGT Vegyes Bizottságban.
            
            
               •Szubszidiaritás (nem kizárólagos hatáskör esetén) 
            
            
               A javaslat megfelel a szubszidiaritás elvének a következő miatt: 
            
            
               E javaslat célkitűzését, nevezetesen a belső piac homogenitásának biztosítását a tagállamok nem tudják kielégítően megvalósítani, és ezért e célkitűzés a hatások miatt uniós szinten jobban megvalósítható. 
            
            
               
                  Az uniós vívmányok EGT-megállapodásba történő belefoglalásának eljárása az Európai Gazdasági Térségről szóló megállapodás végrehajtására vonatkozó rendelkezésekről szóló, 1994. november 28-i 2894/94/EK tanácsi rendelettel összhangban zajlik, ami megerősíti a választott megközelítést. 
               
            
         
         
            
               •Arányosság
            
            
               Az arányosság elvének megfelelően e javaslat nem lépi túl a célkitűzésének eléréséhez szükséges mértéket.
            
            
               •A jogi aktus típusának megválasztása
            
            
               
                  Az EGT-megállapodás 98. cikkének megfelelően a választott jogi aktus EGT vegyes bizottsági határozat. Az EGT Vegyes Bizottság biztosítja az EGT-megállapodás hatékony végrehajtását és érvényesülését. Ennek érdekében határozatokat kell hoznia az EGT-megállapodásban meghatározott esetekben. 
               
            
            
               3.AZ UTÓLAGOS ÉRTÉKELÉSEK, AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI
            
            
               •Szakértői vélemények beszerzése és felhasználása
            
            
               Tárgytalan. 
            
            
               •Hatásvizsgálat
            
            
               Tárgytalan. 
            
            
               4.KÖLTSÉGVETÉSI VONZATOK
            
            
               Az (EU) 2016/792 rendelet EGT-megállapodásba való belefoglalásának nincsenek várható költségvetési vonzatai.
            
            
               5.EGYÉB ELEMEK
            
            
               Tárgytalan. 
            
            
               2017/0281 (NLE)
            
            
               Javaslat
            
            
               A TANÁCS HATÁROZATA
            
            
               (XXX)
               
                  az Európai Unió által
                  az EGT Vegyes Bizottságban az Európai Gazdasági Térségről szóló megállapodás XXI. mellékletének (Statisztika) módosításával kapcsolatban 
                  képviselendő álláspontról
            
            
               AZ EURÓPAI UNIÓ TANÁCSA,
            
            
               tekintettel az Európai Unió működéséről szóló szerződésre és különösen annak 338. cikke (1) bekezdésére, összefüggésben 218. cikke (9) bekezdésével,
            
            
               tekintettel az Európai Gazdasági Térségről szóló megállapodás végrehajtására vonatkozó rendelkezésekről szóló, 1994. november 28-i 2894/94/EK tanácsi rendeletre
                  4
                és különösen annak 1. cikke (3) bekezdésére,
            
         
         
            
               tekintettel az Európai Bizottság javaslatára,
            
            
               mivel:
            
            
               (1)Az Európai Gazdasági Térségről szóló megállapodás
                  5
                (a továbbiakban: az EGT-megállapodás) 1994. január 1-jén hatályba lépett.
            
            
               (2)Az EGT-megállapodás 98. cikke szerint az EGT Vegyes Bizottság határozhat – többek között – az EGT-megállapodás XXI. mellékletének (Statisztika) módosításáról.
            
            
               (3)Az (EU) 2016/792 európai parlamenti és tanácsi rendeletet
                  6
                bele kell foglalni az EGT-megállapodásba.
            
            
               (4)Az EGT-megállapodás XXI. mellékletét (Statisztika) ezért ennek megfelelően módosítani kell. 
            
            
               (5)Ezért az EGT Vegyes Bizottságban az Unió által képviselendő álláspontnak a csatolt határozattervezeten kell alapulnia,
            
            
               ELFOGADTA EZT A HATÁROZATOT: 
            
            
               1. cikk
            
            
               Az EGT Vegyes Bizottságban az EGT-megállapodás XXI. mellékletének (Statisztika) javasolt módosításával kapcsolatban az Unió által képviselendő álláspont az EGT Vegyes Bizottság határozatának az e határozathoz csatolt tervezetén alapul.
            
            
               2. cikk
            
            
               Ez a határozat az elfogadásának napján lép hatályba.
            
            
               Kelt Brüsszelben, -án/-én.
            
            
               
                     a Tanács részéről
               
               
                     az elnök
               
            
         
         
            
                  
                     (1)
                  HL L 135., 2016.5.24., 11. o.
               
               
                  
                     (2)
                  HL L 257., 1995.10.27., 1. o.
               
               
                  
                     (3)
                  HL L 305., 1994.11.30., 6. o.
               
               
                  
                     (4)
                  HL L 305., 1994.11.30., 6. o.
               
               
                  
                     (5)
                  HL L 1., 1994.1.3., 3. o. 
               
               
                  
                     (6)
                  Az Európai Parlament és a Tanács (EU) 2016/792 rendelete (2016. május 11.) a harmonizált fogyasztói árindexekről és a lakásárindexről, valamint a 2494/95/EK tanácsi rendelet hatályon kívül helyezéséről (HL L 135., 2016.5.24., 11. o.).
               
            
      
    ---documentbreak--- 
      
         
               EURÓPAI BIZOTTSÁG
            Brüsszel,2017.11.6.
            COM(2017) 639 final
            MELLÉKLETEK
            a következőhöz:
            JavaslatA Tanács határozata
            az Európai Unió által az EGT Vegyes Bizottságban az Európai Gazdasági Térségrol szóló megállapodás XXI. mellékletének (Statisztika) módosításával kapcsolatban képviselendo álláspontról
            
               
         
         
            
               MELLÉKLET
               
                  AZ EGT VEGYES BIZOTTSÁG …/2017 HATÁROZATA
               
                  az Európai Gazdasági Térségről szóló megállapodás XXI. mellékletének (Statisztika) módosításáról
            
            
               AZ EGT VEGYES BIZOTTSÁG,
            
            
               tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
            
            
               mivel:
            
            
               (1)A harmonizált fogyasztói árindexekről és a lakásárindexről, valamint a 2494/95/EK tanácsi rendelet hatályon kívül helyezéséről szóló, 2016. május 11-i (EU) 2016/792 európai parlamenti és tanácsi rendeletet
                  1
                bele kell foglalni az EGT-megállapodásba.
            
            
               (2)Az (EU) 2016/792 rendelet hatályon kívül helyezi az EGT-megállapodásba foglalt 2494/95/EK tanácsi rendeletet
                  2
               , amelyet következésképpen el kell hagyni az EGT-megállapodásból.
            
            
               (3)Az EGT-megállapodás XXI. mellékletét ezért ennek megfelelően módosítani kell,
            
            
               ELFOGADTA EZT A HATÁROZATOT:
            
            
               1. cikk
            
            
               Az EGT-megállapodás XXI. melléklete 19a. pontjának (2494/95/EK tanácsi rendelet) szövege helyébe a következő szöveg lép:
            
            
               „32016 R 0792: Az Európai Parlament és a Tanács 2016. május 11-i (EU) 2016/792 rendelete a harmonizált fogyasztói árindexekről és a lakásárindexről, valamint a 2494/95/EK tanácsi rendelet hatályon kívül helyezéséről (HL L 135., 2016.5.24., 11. o.).
            
            
               A rendelet rendelkezéseit e megállapodás alkalmazásában a következő kiigazítással kell értelmezni:
            
            
               Ez a rendelet nem alkalmazandó Liechtensteinre.”
            
            
               2. cikk
            
            
               Az (EU) 2016/792 rendeletnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
            
            
               3. cikk
            
            
               Ez a határozat […]-án/-én lép hatályba, feltéve hogy az EGT-megállapodás 103. cikkének (1) bekezdésében előírt összes bejelentést megtették*.
            
            
               
                  34. cikk
            
            
               Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
            
         
         
            
               Kelt Brüsszelben, -án/-én. 
            
            
               
                     az EGT Vegyes Bizottság részéről
               
               
                     az elnök
                     
                     
                     
                     az EGT Vegyes Bizottság
                     titkárai
                        
               
            
         
         
            
                  
                     (1)
                  HL L 135., 2016.5.24., 11. o.
               
               
                  
                     (2)
                  HL L 257., 1995.10.27., 1. o.
               
               
                  
                     (3)
                  [Alkotmányos követelmények fennállását nem jelezték.] [Alkotmányos követelmények fennállását jelezték.]